SL Uradni list Evropske unije C 461/22

IZVEDBENI SKLEP KOMISIJE

z dne 18. decembra 2014

o spremembi Izvedbenega sklepa 2014/C 244/06 o določitvi delovnega programa za leto 2014 glede finančnega prispevka k referenčnim laboratorijem Evropske unije

(2014/C 461/14)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Evropskega parlamenta in Sveta (ES) št. 882/2004 z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (1), ter zlasti člena 32(7) Uredbe,

ob upoštevanju Uredbe (EU) št. 652/2014 Evropskega parlamenta in Sveta z dne 15. maja 2014 o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom, spremembi direktiv Sveta 98/56/ES, 2000/29/ES in 2008/90/ES, uredb (ES) št. 178/2002, (ES) št. 882/2004 in (ES) št. 396/2005 Evropskega parlamenta in Sveta, Direktive 2009/128/ES Evropskega parlamenta in Sveta in Uredbe (ES) št. 1107/2009 Evropskega parlamenta in Sveta ter razveljavitvi sklepov Sveta 66/399/EGS in 76/894/EGS ter Odločbe Sveta 2009/470/ES (2) in zlasti člena 30 Uredbe,

ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije (3), in zlasti člena 84(2) Uredbe,

ob upoštevanju naslednjega:

(1) Člen 32 Uredbe (ES) št. 882/2004 določa naloge in odgovornosti referenčnih laboratorijev Evropske unije (EU).

(2) Referenčni laboratoriji EU so predložili svoje delovne programe za leto 2015. Navedeni delovni programi so v skladu s cilji in prednostnimi nalogami trenutnega delovnega programa Komisije.

(3) Zaradi zdravstvenega stanja živali v letu 2014, zlasti glede TSE in bolezni, ki se financirajo iz sklada za nujne primere bolezni, zneski, predvideni v proračunu, niso bili v celoti dodeljeni.

(4) Zato se lahko sredstva, preostala v letu 2014, uporabijo za financiranje delovnih programov referenčnih laboratorijev EU za leto 2015.

(5) Ukrepi iz tega sklepa so v skladu z mnenjem Stalnega odbora za rastline, živali, hrano in krmo –

SPREJELA NASLEDNJI SKLEP:

Člen 1

Sprememba Izvedbenega sklepa 2014/C 244/06

1. V naslovu Izvedbenega sklepa 2014/C 244/06 se besedilo „za leto 2015“ nadomesti z besedilom „za leto 2014“.

2. V uvodni izjavi 2 se besedilo „delovni program za leto 2015“ nadomesti z besedilom „delovni program dela za leto 2014“.

3. V drugem odstavku člena 1 se letnica „2015“ nadomesti z letnico „2014“.

4. Člen 2 se nadomesti z naslednjim besedilom:

„Najvišji prispevek za program za leto 2014, ki ga upravičenci izvajajo leta 2015, znaša 15 500 000 EUR in se financira iz naslednje vrstice splošnega proračuna Evropske unije za leto 2014: 17.0403.“

Člen 2

Sprememba Priloge k Izvedbenemu sklepu 2014/C 244/06

1. V naslovu Priloge k Izvedbenemu sklepu 2014/C 244/06 se besedilo „delovnega programa Komisije za leto 2015“ nadomesti z besedilom „delovnega programa Komisije za leto 2014“, besedilo „Referenčni laboratoriji EU – delovni program Komisije za leto 2015“ pa se nadomesti z besedilom „Referenčni laboratoriji EU – delovni program Komisije za leto 2014“.

2. V točki 1.1 Uvod se v drugi vrstici prvega odstavka črta besedilo „za leto 2015“.

3. V točki 1.5 Prednostne naloge se besedilo v tretjem odstavku „ne le za leto 2015“ nadomesti z besedilom „ne le za leto 2014“.

4. V točki 1.7 Osnovna merila se besedilo pod Merilo za dodelitev „Skladnost s cilji in prednostnimi nalogami tega delovnega programa Komisije za leto 2015.“ nadomesti z besedilom „Skladnost s cilji in prednostnimi nalogami tega delovnega programa Komisije za leto 2014.“.

V Bruslju, 18. decembra 2014 Za Komisijo Vytenis ANDRIUKAITIS Član Komisije

(1) UL L 165, 30.4.2004, str. 1.

(2) UL L 189, 27.6.2014, str. 1.

(3) UL L 298, 26.10.2012, str. 1.